نەبیل عەوەزی

نەبیل عەوەزی ( ; لەدایکبووی ٧ی شوباتی ١٩٧٠) نووسەری پێشووی کوەیتی، مرۆڤدۆست، پێشکەشکاری تەلەڤیزیۆنی، مامۆستای زانکۆ، ڕۆژنامەنووس، وتاردەر، و زانای موسڵمانە. بڕوانامەی بەکالۆریۆسی لە پەروەردە لە زانکۆی کوێت ھەبووە. بۆ درێژەدان بە خوێندنی گەشتی بۆ بەریتانیا کردووە و بڕوانامەی ماستەری لە بواری پەروەردەدا بەدەستھێناوە.

تا مانگی شوباتی ٢٠١٣ بەڕێوەبەری قوتابخانەی سەربەخۆی ئەلبیری سەرەتایی بووە لە شاری بیرمینگھام لە ئینگلتەرا.

لە ١١ی نیسانی ٢٠٢٥ ڕەگەزنامەکەی لەلایەن حکوومەتی کوێتەوە ھەڵوەشێندرایەوە.

 تیڤی و سۆشیال میدیا 
سەدان زنجیرە یان وتار لە کەناڵە جیاوازەکانی تەلەفزیۆنیدا پێشکەش کردووە، وەکو تەلەفزیۆنی ئیقرا، تەلەفزیۆنی ئەلڕای.

بەشێک لە زنجیرە تەلەفزیۆنییەکانی:
 وتەی ئیمانی (قبسات ایمانیة)، لە کەناڵی کەناڵی ڕیسالە، ٢٠١٤.
 باشترین چیرۆکەکانی (أروع القصص)، لە تەلەڤیزیۆنی کەناڵی ڕیسالە، ٢٠٠٩.
 کاتژمێری ڕاستگۆیانە (ساعة صراحة)، لە تەلەڤیزیۆنی ئەلوەتەن، و تەلەڤیزیۆنی ئەلڕای، ٢٠٠٦–٢٠٠٧.
 ڕاستگۆیانە (بکل صراحة)، لە تەلەڤیزیۆنی ئەلوەتان، ٢٠٠٧ – ٢٠١٠.
 چیرۆکی پێغەمبەران سەلامی لەسەر بێت (قصص الأنبیاء علیھم السلام)، لە تەلەڤیزیۆنی ئەلوەتەن، ٢٠٠٧.
 ڕێگای خۆمم زانی (عرفت طریقی)، لە ساڵی ٢٠١٠.
 چیرۆکی فاروق عومەر کوڕی خەتتاب (قصة الفاروق)، لە کەناڵی MBC1 TV, 2012.
 گۆشەکان (زوایا) لە تەلەڤیزیۆنی ئەلوەتەن، ٢٠١٠ – ٢٠١٢.
 ژیاننامەی پێغەمبەر (السیرة النبویة)، لە تەلەڤیزیۆنی ئەلوەتەن، ٢٠٠٨.
 فەزیلەتەکان (فضائل)، لە ساڵی ٢٠١٠.
 دیمەنەکان «وەرزی یەکەم».
 دیمەنەکان «وەرزی دووەم».
 دیمەنەکان «وەرزی سێیەم».
 دیمەنەکان «وەرزی چوارەم»، لە ڕۆتانای خەلیجی.
 سەواعید ئەلئیخا، (سواعد الإخاء)، لە تەلەڤیزیۆنی کەناڵی ڕیسالە.
 سووڕەتی عەلەق، شەباب تیڤی.
 ئەی خوایە، (یا اللە)، لە تۆڕی ئاسمانیی مەجد.
 ئایا یەکسانن؟ (ھل یستویان). لە ساڵی ٢٠١٥.

 سۆشیال میدیا 
لە تویتەر زیاتر لە 11.1ملیۆن فۆڵۆوەری ھەیە.و زیاتر لە یەک ملیۆن سەبسکرایبی لە یوتیوب ھەیە.

 ھەڵوەشاندنەوەی ڕەگەزنامە بۆ ماوەیەکی کاتی 
لە مانگی ئابی ساڵی ٢٠١٤ کوێت بە شێوەیەکی کاتی ڕەگەزنامەی ھەڵوەشاندەوە بە «ھۆکاری ئەمنی»، ئەمەش بە پشتبەستن بە مادەی ١٣ی یاسای ڕەگەزنامەی کوێت. ئەندرۆ جیلیگان لە ڕۆژنامەی سەندەی تەلەگراف پێشنیاری کرد کە ھەڵوەشاندنەوەکە لەبەر ئەوەیە کە عەوەزی «پارەدارکەری تیرۆر» بووە.Gilligan, Andrew (6 September 2014). "How our allies in Kuwait and Qatar funded Islamic State". ISSN 0307-1235. Retrieved 21 May 2020. لە ساڵی ٢٠١٨ ڕەگەزنامەکەی بۆ گەڕێنرایەوە.

 سەرچاوەکان 

 بەستەرە دەرەکییەکان 




پۆل:لەدایکبووانی ١٩٧٠
پۆل:زیندووان